สมเด็จพระมหารัชมงคลมุนี (ธงชัย ธมฺมธโช)

สมเด็จพระมหารัชมงคลมุนี นามเดิม ธงชัย ฉายา ธมฺมธโช เป็นสมเด็จพระราชาคณะฝ่ายมหานิกาย ปัจจุบันดำรงตำแหน่งทางพระสังฆาธิการเป็น เจ้าคณะใหญ่หนกลาง กรรมการมหาเถรสมาคม ผู้ช่วยเจ้าอาวาสวัดไตรมิตรวิทยารามวรวิหาร ประธานมูลนิธิร่มฉัตร ประธานมูลนิธิอี๋ ไต้ อี๋ ลู่ และประธานสถาบันขงจื่อเส้นทางสายไหมทางทะเล

ประวัติ 
สมเด็จพระมหารัชมงคลมุนี มีนามเดิมว่า ธงชัย เอี่ยมสอาด เกิดเมื่อวันวันเสาร์ที่ 21 กุมภาพันธ์ พ.ศ. 2496 ภูมิลำเนาอยู่บ้านแหลมแค ตำบลหน้าประดู่ อำเภอพานทอง จังหวัดชลบุรี

ต่อมาได้บวชบรรพชาเป็นสามเณร เมื่อวันศุกร์ที่ 8 ธันวาคม พ.ศ. 2510 ณ พระอุโบสถวัดไตรมิตรวิทยาราม โดยมีพระธรรมมหาวีรานุวัตร (ไสว ฐิตวีโร) เจ้าอาวาสวัดไตรมิตรวิทยาราม เป็นพระอุปัชฌาย์ และอุปสมบทเป็นภิกษุเมื่อวันศุกร์ที่ 19 เมษายน พ.ศ. 2517 ณ พระอุโบสถวัดไตรมิตรวิทยาราม โดยมีพระวิสุทธาธิบดี (ไสว ฐิตวีโร) เป็นพระอุปัชฌาย์ พระสุวรรณธีราจารย์ เป็นพระกรรมวาจาจารย์ พระสุนทรคุณธาดาเป็นพระอนุสาวนาจารย์ ได้ฉายาว่า ธมฺมธโช

การศึกษา/วิทยฐานะ
 แผนกนักธรรม-บาลี
 พ.ศ. 2514 สอบไล่ได้นักธรรมชั้นเอก สำนักเรียนวัดไตรมิตรวิทยาราม
 พ.ศ. 2528 สอบไล่ได้เปรียญธรรม 6 ประโยค สำนักเรียนวัดไตรมิตรวิทยาราม 
 แผนกสามัญศึกษา
 พ.ศ. 2522 สำเร็จการศึกษามัธยมศึกษาตอนปลาย โรงเรียนผู้ใหญ่วัดไตรมิตรวิทยาราม
 พ.ศ. 2528 สำเร็จการศึกษาประกาศนียบัตรประโยคครูพิเศษมัธยมศึกษา (พ.ม.)
 พ.ศ. 2546 สำเร็จการศึกษาปริญญาตรี ศึกษาศาสตร์บัณฑิต มหาวิทยาลัยสุโขทัยธรรมาธิราช
 พ.ศ. 2553 สำเร็จการศึกษาปริญญาโท ศึกษาศาสตร์มหาบัณฑิต มหาวิทยาลัยสุโขทัยธรรมาธิราช
 พ.ศ. 2558 สำเร็จการศึกษาปริญญาเอก ศึกษาศาสตรดุษฎีบัณฑิต มหาวิทยาลัยนอร์ทเทิร์น ประเทศฟิลิปปินส์

การปกครองบริหารกิจการคณะสงฆ์
 ได้รับพระบัญชาสมเด็จพระสังฆราชแต่งตั้งให้ดำรงตำแหน่งทางพระสังฆาธิการเป็น ผู้ช่วยเจ้าอาวาสพระอารามหลวง วัดไตรมิตรวิทยาราม กรุงเทพมหานคร
 ได้รับพระบัญชาสมเด็จพระสังฆราชแต่งตั้งให้ดำรงตำแหน่งเป็น ที่ปรึกษาเจ้าคณะภาค ๘ ฝ่ายสาธารณสงเคราะห์
 โดยพระราชดำริพระบาทสมเด็จพระเจ้าอยู่หัวโปรดให้สมเด็จพระสังฆราชมีพระบัญชาแต่งตั้งให้ดำรงตำแหน่งทางพระสังฆาธิการเป็น เจ้าคณะใหญ่หนกลาง (เข้ารับพระบัญชาแต่งตั้ง 30 ตุลาคม พ.ศ. 2563)
 เป็นกรรมการมหาเถรสมาคมโดยสมณศักดิ์ สมเด็จพระราชาคณะ วาระที่1 (28 กรกฎาคม พ.ศ. 2562)
 พระบาทสมเด็จพระเจ้าอยู่หัว มีพระบรมราชโองการ โปรดแต่งตั้งให้ดำรงตำแหน่งเป็น กรรมการมหาเถรสมาคม วาระที่2 (14 ตุลาคม พ.ศ. 2562),วาระที่3 (10 ธันวาคม พ.ศ. 2564)

รางวัล 
 รางวัลผู้นำที่มีผลงานด้านการศึกษาโดดเด่นเป็นพิเศษ (The Best of the Best) จากสำนักงานส่งเสริมการเรียนการสอนภาษาจีนนานาชาติแห่งสาธารณรัฐประชาชนจีน 
 พ.ศ. 2539 ได้รับปริญญาตรีกิตติมศักดิ์ ครุศาสตรบัณฑิตกิตติมศักดิ์ สภาสถาบันราชภัฏสวนสุนันทา
 พ.ศ. 2552 ได้รับปริญญาเอกกิตติมศักดิ์ ครุศาสตรดุษฎีบัณฑิตกิตติมศักดิ์ สาขานวัตกรรมการบริหารจัดการศึกษา สภามหาวิทยาลัยราชภัฏสวนสุนันทา
 พ.ศ. 2552 ได้รับปริญญาเอกกิตติมศักดิ์ ศิลปศาสตรบัณฑิตกิตติมศักดิ์ (ภาษาจีน)     สภามหาวิทยาลัยเทคโนโลยีราชมงคลรัตนโกสินทร์
 พ.ศ. 2553 รับมอบเข็ม “เสมาคุณูปการ” และเกียรติบัตรผู้ทำคุณประโยชน์แก่กระทรวงศึกษาธิการ
 รางวัลผู้บริหารและสนับสนุนสถานศึกษาภาษาจีน ระดับมัธยมศึกษาดีเด่นของโลก ประจำปี พ.ศ. 2554
 พ.ศ. 2554 ได้รับปริญญาเอกกิตติมศักดิ์ ปรัชญาดุษฎีบัณฑิตกิตติมศักดิ์ สาขาการบริหารการศึกษา สภามหาวิทยาลัยราชภัฏบ้านสมเด็จเจ้าพระยา
 พ.ศ. 2555 ได้รับปริญญาเอกกิตติมศักดิ์ พุทธศาสตรดุษฎีบัณฑิตกิตติมศักดิ์ สาขาพุทธบริหารการศึกษา สภามหาวิทยาลัยมหาจุฬาลงกรณราชวิทยาลัย
 พ.ศ. 2558 ได้รับปริญญาเอกกิตติมศักดิ์ ศิลปศาสตรดุษฏีบัณฑิตกิตติมศักดิ์ สาขาศึกษาศาสตร์ สภามหาวิทยาลัยธุรกิจบัณฑิตย์
 พ.ศ. 2558 ได้รับโล่ประกาศเกียรติคุณ ศิษย์เก่าดีเด่นด้านการสร้างคุณประโยชน์แก่สังคมและเป็นบุคคลที่สร้างชื่อเสียงให้กับสาขาวิชาศึกษาศาสตร์ มหาวิทยาลัยสุโขทัยธรรมาธิราช
 พ.ศ. 2559 ปริญญาศึกษาศาสตร์ดุษฏีบัณฑิตกิตติมศักดิ์ สาขาวิชาเทคโนโลยีและการสื่อสารการศึกษา มหาวิทยาลัยเทคโนโลยีราชมงคลธัญบุรี
 พ.ศ. 2560 Certificate of Appreciation for his invaluable service as Commentcement Speaker During the College Graduation Program of the College of Teacher Education From University of Northern Phillippines
 พ.ศ. 2560 ประกาศเกียรติคุณ ผู้ทำคุณประโยชน์ให้แก่กระทรวงศึกษาธิการ
 พ.ศ. 2562 ปริญญาศิลปศาสตรดุษฏีบัณฑิตกิตติมศักดิ์ สาขาวิชาการบริหารการศึกษา มหาวิทยาลัยสยาม
 พ.ศ. 2562 ปริญญาดุษฏีบัณฑิตกิตติมศักดิ์ สาขาวิชาสังคมศาสตร์ มหาวิทยาลัยแม่ฟ้าหลวง
 พ.ศ. 2562 ปริญญาศิลปศาสตรดุษฏีบัณฑิตกิตติมศักดิ์ สาขาวิชาการท่องเที่ยว มหาวิทยาลัยเทคโนโลยีราชมงคลตะวันออก
 พ.ศ. 2562 โล่รางวัล สถาบันขงจื้อดีเด่นประจำปี ในการประชุม การศึกษาภาษาจีนนานาชาติ 2019 ณ เมืองฉางชา สาธารณรัฐประชาชนจีน
 พ.ศ. 2563 ปริญญาการจัดการดุษฎีบันฑิตกิตติมศักดิ์ สาขาวิชาเทคโนโลยีการจัดการ มหาวิทยาลัยเทคโนโลยีสุรนารี
 พ.ศ. 2563 ปริญญาปรัชญาดุษฎีบันฑิตกิตติมศักดิ์ สาขาวิชาการจัดการนวัตกรรมและอุตสาหกรรม สถาบันเทคโนโลยีพระจอมเกล้าคุณทหารลาดกระบัง
 พ.ศ. 2565 ปริญญาปรัชญาดุษฎีบันฑิตกิตติมศักดิ์ สาขาวิชาศึกษาศาสตร์ มหาวิทยาลัยสุโขทัยธรรมาธิราช
 พ.ศ. 2566 ปริญญาปรัชญาดุษฎีบันฑิตกิตติมศักดิ์ สาขาวิชาสังคมศาสตร์ มหาวิทยาลัยศรีนครินทรวิโรฒ

สมณศักดิ์ 
 5 ธันวาคม พ.ศ. 2534 เป็นพระครูสัญญาบัตรที่ พระครูศรีวิสุทธานุวัตร

 12 สิงหาคม พ.ศ. 2535 เป็นพระราชาคณะชั้นสามัญ ฝ่ายวิปัสสนาธุระ ที่ พระภาวนาวิสุทธาจารย์

 5 ธันวาคม พ.ศ. 2538 เป็นพระราชาคณะชั้นราช ฝ่ายวิปัสสนาธุระ ที่ พระราชภาวนาวิกรม ธำรงสมถวิปัสสนานุสิฐ มหาคณิสสร บวรสังฆาราม คามวาสี

 12 สิงหาคม พ.ศ. 2547 เป็นพระราชาคณะชั้นเทพ ฝ่ายวิปัสสนาธุระ ที่ พระเทพภาวนาวิกรม อุดมธรรมานุสิฐ โสภิตศาสนกิจจาทร มหาคณิสสร บวรสังฆาราม คามวาสี

 5 ธันวาคม พ.ศ. 2554 เป็นพระราชาคณะชั้นธรรม ฝ่ายวิปัสสนาธุระ ที่ พระธรรมภาวนาวิกรม อุดมธรรมานุยุต วิสุทธิศาสนกิจวิธาน ไพศาลวิเทศสิกขาวราทร มหาคณิสสร บวรสังฆาราม คามวาสี

 5 ธันวาคม พ.ศ. 2556 เป็นพระราชาคณะเจ้าคณะรอง ชั้นหิรัญบัฏ ที่ พระพรหมมังคลาจารย์ ภาวนากิจวิธานโกศล วิมลศีลาจารนิวิฐ พิพิธธรรมปฏิภาณ ไพศาลวิเทศสิกขาวราทร มหาคณิสสร บวรสังฆาราม คามวาสี

 28 กรกฎาคม พ.ศ. 2562 เป็นสมเด็จพระราชาคณะ ชั้นสุพรรณบัฏ ที่ สมเด็จพระมหารัชมงคลมุนี ศรีศาสนกิจโกศล วิมลภาวนาวิกรม อุดมธรรมปฏิญาณ ไพศาลวิเทศสิกขาวราทร มหาคณิสสร บวรสังฆาราม คามวาสี อรัญวาสี

อ้างอิง 

สมเด็จพระราชาคณะ
เจ้าคณะใหญ่หนกลาง
ภิกษุในสังกัดคณะสงฆ์มหานิกาย
ผู้ช่วยเจ้าอาวาส
เปรียญธรรม 6 ประโยค
บุคคลจากอำเภอพานทอง
ภิกษุจากจังหวัดชลบุรี
ภิกษุจากวัดไตรมิตรวิทยารามวรวิหาร
เกจิอาจารย์
บุคคลจากสาขาวิชาศึกษาศาสตร์ มหาวิทยาลัยสุโขทัยธรรมาธิราช
ผู้ได้รับปริญญากิตติมศักดิ์จากมหาวิทยาลัยมหาจุฬาลงกรณราชวิทยาลัย
ผู้ได้รับปริญญากิตติมศักดิ์จากมหาวิทยาลัยเทคโนโลยีราชมงคลธัญบุรี